《剡源山房》
宋代·释文珦

茅屋小于船，寒宵此会偏。苦吟因静得，幽思与閒便。

断壁栖云气，虚窗闭篆烟。帖残重补画，琴老不胜弦。

画轴尘为古，茶炉火自然。细泉胶苋腹，冻鹤堕松巅。

石鼓鸣如磬，瓷瓶色类铅。雪明灯焰减，风远漏声传。

鼠黠窥人走，僮顽背客眠。骨清神欲脱，兴逸语犹颠。

野性终应在，浮名岂足缠。欲从支遁隐，未有买山钱。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。